CELEX: 31987R3170
Language: hr
Date: 1987-10-23 00:00:00
Title: Uredba Komisije (EEZ) br. 3170/87 od 23. listopada 1987. o utvrđivanju detaljnih pravila za primjenu posebnih mjera za uvoz maslinovog ulja podrijetlom iz Tunisa

03/Sv. 022
            
            
               HR
            
            
               Službeni list Europske unije
            
            
               39
            
         31987R3170
   
               L 301/23
            
            
               SLUŽBENI LIST EUROPSKE UNIJE
            
            
               23.10.1987.
            
         
      UREDBA KOMISIJE (EEZ) br. 3170/87
   od 23. listopada 1987.
   o utvrđivanju detaljnih pravila za primjenu posebnih mjera za uvoz maslinovog ulja podrijetlom iz Tunisa
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske ekonomske zajednice,
   uzimajući u obzir Uredbu Vijeća (EEZ) br. 3159/87 od 19. listopada 1987. o utvrđivanju posebnih mjera za uvoz maslinovog ulja podrijetlom iz Tunisa (1), a posebno njezine članke 1. i 4.,
   budući da Uredba Vijeća (EEZ) br. 3159/87 predviđa primjenu snižene uvozne pristojbe na određenu količinu maslinovog ulja podrijetlom iz Tunisa; budući da, u skladu s člankom 1. te Uredbe uvozna pristojba koja se primjenjuje na tu količinu mora biti utvrđena na razini kojom se uvažava prevladavajuća situacija na tržištu; budući da tu uvoznu pristojbu treba utvrditi na ovdje navedenoj razini;
   budući da se u skladu s člankom 4. Uredbe Vijeća br. 136/66/EEZ (2), kako je zadnje izmijenjena Uredbom (EEZ) 1915/87 (3) mora utvrditi cjenovni prag od 1. studenoga za tržišnu godinu 1987/88; budući da je, stoga, potrebno donijeti odredbu kojom treba prilagoditi posebnu pristojbu kako bi se uzele u obzir moguće buduće promjene cjenovnog praga; budući da se, u skladu s člankom 4. te Uredbe, moraju usvojiti mjere kako bi se izbjeglo skretanje tokova trgovine i, posebno, kako bi se osiguralo zaračunavanje pristojbe koja se primjenjuje u slučaju trećih zemalja ako se ulje pušta u promet u Španjolskoj ili Portugalu;
   budući da količina ulja uvezenog iz Tunisa ne smije premašivati količinu navedenu u članku 1. Uredbe (EEZ) br. 3159/87; budući da se, stoga, ne smije dopustiti odstupanje predviđeno u članku 8. Uredbe Komisije (EEZ) br. 3183/80 od 3. prosinca 1980. o utvrđivanju zajedničkih detaljnih pravila za primjenu sustava uvoznih i izvoznih dozvola i potvrda o unaprijed utvrđenom predujmu za poljoprivredne proizvode (4), kako je zadnje izmijenjena Uredbom (EEZ) br. 2082/87 (5);
   budući da su mjere predviđene u ovoj Uredbi u skladu s mišljenjem Upravljačkog odbora za ulja i masti,
   DONIJELA JE OVU UREDBU:
   Članak 1.
   Uvozna pristojba iz članka 1. Uredbe (EEZ) br. 3159/87 iznosi 16 ECU-a za 100 kilograma.
   Međutim, za ulje pušteno u slobodni promet od 1. studenoga 1987. pristojba se prilagođava u svjetlu eventualnih promjena cjenovnog praga.
   Članak 2.
   1.   Države članice Zajednice, u sastavu od 31. prosinca 1985., u kojima se maslinovo ulje podrijetlom iz Tunisa pušta u slobodan promet u skladu s Uredbom (EEZ) br. 3159/87 moraju uvesti sustav kontrole koji nalaže da se u slučajevima kada se s državnih područja tih država članica u Španjolsku ili Portugal izvozi maslinovo ulje koje je obuhvaćeno tarifnim podbrojevima 15.07 A I a) i b) Zajedničke carinske tarife i koje se nalazi u posudama neto zapremine veće od pet litara ili u rasutom stanju, subjekt mora tim državama članicama pružiti zadovoljavajuće dokaze da predmetno ulje nije tuniskog podrijetla. Taj se zahtjev primjenjuje do 31. kolovoza 1988., ne dovodeći u pitanje primjenu stavka 2.
   2.   Ako se ulje, nakon što je pušteno u slobodan promet u skladu s odredbama stavka 1., isporučuje drugoj državi članici, u dokumentu kojim se potvrđuje status robe kao robe iz Zajednice mora biti naveden jedan od sljedećih navoda:
   
               —
            
            
               Aceite de oliva importado de Túnez — Reglamento (CEE) no 3159/87
            
         
               —
            
            
               Olivenolie indført fra Tunesien — Forordning (EØF) nr. 3159/87
            
         
               —
            
            
               Olivenöl, eingeführt aus Tunesien — Verordnung (EWG) Nr. 3159/87
            
         
               —
            
            
               Ελαιόλαδο εισαχθέν από την Τυνησία — Κανονισμοσ (EOK) αριθ. 3159/87
            
         
               —
            
            
               Olive oil imported from Tunisia — Regulation (EEC) No 3159/87
            
         
               —
            
            
               Huile d'olive importée de Tunisie — Règlement (CEE) no 3159/87
            
         
               —
            
            
               Olio d'oliva importato dalla Tunisia — Regolamento (CEE) n. 3159/87
            
         
               —
            
            
               Olijfolie ingevoerd uit Tunesië — Verordening (EEG) nr. 3159/87
            
         
               —
            
            
               Azeite importado da Tunísia — Regulamento (CEE) n.o 3159/87.
            
         3.   Neovisno o članku 8. stavku 4. Uredbe (EEZ) br. 3183/80 količina puštena u slobodni promet ne smije biti veća od količine navedene u rubrikama 10. i 11. uvozne dozvole. U rubriku 22. navedene dozvole upisuje se „O”.
   4.   Ako se maslinovo ulje za koje se dokumentom iz stavka 2., koji potvrđuje status predmetne robe kao robe iz Zajednice, pušta u promet u Španjolskoj ili Portugalu, zaračunava se iznos koji je jednak razlici između najniže pristojbe koja se primjenjuje na dan prihvaćanja izjave o puštanju u promet i iznosa koji se primjenjuje u skladu s člankom 1. ove Uredbe.
   Članak 3.
   Ova Uredba stupa na snagu na dan objave u Službenom listu Europskih zajednica.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 23. listopada 1987.
      
         
            Za Komisiju
         
         Frans ANDRIESSEN
         
         
            Potpredsjednik
         
      
   
   
      (1)  SL L 301, 24.10.1987. str 5.
   
      (2)  SL 172, 30.9.1966., str. 3025/66.
   
      (3)  SL L 183, 3.7.1987., str. 7.
   
      (4)  SL L 338, 13.12.1980., str. 1.
   
      (5)  SL L 195, 16.7.1987., str. 11.